
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 88 

19 Ιανουάριου 2015 


ΑΠΟΦΑΣΕΙ Σ 

Αριθμ. 72983/6562/14 

Καθορισμός όρων και προϋποθέσεων ίδρυσης και λει¬ 
τουργίας πρατηρίων υγρών καυσίμων, υγραερίου και 
φυσικού αερίου, εντός λιμενικής ζώνης και τουριστι¬ 
κών λιμένων (μαρίνες), για την αποκλειστική διάθε¬ 
ση καυσίμων σε σκάφη. 

ΟΙ ΥΠΟΥΡΓΟΙ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ - 
ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 12 παράγραφος 1 του 
Ν. 3710/2008 (ΦΕΚ 216Α'/2008) « Ρυθμίσεις για θέματα 
μεταφορών και άλλες διατάξεις», όπως ισχύει. 

2. Τις διατάξεις του Π.Δ. 175/2002 (ΦΕΚ 158 Α') «Οργά¬ 
νωση Διάρθρωσης και Λειτουργίας Γενικής Γραμματείας 
Λιμένων και Λιμενικής Πολιτικής». 

3. Τις διατάξεις του άρθρου 90 του «Κώδικα νομοθε¬ 
σίας για την κυβέρνηση και τα κυβερνητικά όργανα» 
που κυρώθηκε με το άρθρο πρώτο του Π.Δ. 63/2005 
(ΦΕΚ 98 Α'). 

4. Το Π.Δ. 85/2012 (ΦΕΚ Α' 141) όπως τροποποιήθηκε με 
το Π.Δ. 94/2012, «Ιδρυση και μετονομασία Υπουργείων, 
μεταφορά και κατάργηση υπηρεσιών». 

5. Το Π.Δ. 109/29-08-14 (ΦΕΚ Α' 176) «Οργανισμός του 
Υπουργείου Υποδομών, Μεταφορών και Δικτύων». 

6. Την απόφαση του Πρωθυπουργού και Υπουργού Υπο¬ 
δομών, Μεταφορών και Δικτύων αριθμ. 2821/29.10.2014 
(ΦΕΚ Β' 2893) με θέμα «Καθορισμός αρμοδιοτήτων Υφυ¬ 
πουργού Υποδομών Μεταφορών και Δικτύων Μιχαήλ 
Παπαδόπουλου». 

7. Την Απόφαση του Υπουργού και του Υφυπουργού 
Υποδομών Μεταφορών και Δικτύων με Αρ. 2534/05-11- 
14 (ΦΕΚ Β' 2994) «Μεταβίβαση δικαιώματος υπογρα¬ 
φής «με εντολή Υπουργού» ή με «εντολή Υφυπουργού» 
στους: Γενικό Γραμματέα του Υπουργείου Υποδομών 
Μεταφορών και Δικτύων, Γ ενικό Γ ραμματέα Υποδομών, 
Γενικό Γραμματέα Τηλεπικοινωνιών και Ταχυδρομείων 
και στους Προϊστάμενους Γ ενικών Διευθύνσεων, Προϊ¬ 
στάμενους Διευθύνσεων και Προϊσταμένους Τμημάτων 
του Υπουργείου Υποδομών, Μεταφορών και Δικτύων 
(ΥΠΥΜΕΔ). 


8. Τις διατάξεις των άρθρων 29 έως 33 του Ν. 2160/1993 
(ΦΕΚ 118 Α') «Ρυθμίσεις για τον Τουρισμό και άλλες 
διατάξεις», όπως τροποποιήθηκε και ισχύει. 

9. Τις διατάξεις του Ν. 2932/2001 (ΦΕΚ 145 Α') «Ελεύθε¬ 
ρη παροχή υπηρεσιών στις θαλάσσιες ενδομεταφορές 
- Σύσταση Γ ενικής Γ ραμματείας Λιμένων και Λιμενικής 
Πολιτικής - Μετατροπή Λιμενικών Ταμείων σε Ανώνυμες 
Εταιρείες και άλλες διατάξεις». 

10. Τις διατάξεις του Ν. 2971/2001 (ΦΕΚ 285 Α') «Αιγι- 
αλός, παραλία και άλλες διατάξεις». 

11. Τις διατάξεις του Ν. 3153/2003 (ΦΕΚ 153 Α') «Ναυτική 
επαγγελματική εκπαίδευση κατάρτιση και επιμόρφωση 
και ρύθμιση άλλων θεμάτων αρμοδιότητας του Υπουρ¬ 
γείου Εμπορικής Ναυτιλίας». 

12. Τις διατάξεις του Ν. 4150/2013 (ΦΕΚ 102 Α') «Ανα¬ 
συγκρότηση του Υπουργείου Ναυτιλίας και Αιγαίου και 
άλλες διατάξεις». 

13. Τις διατάξεις των Β.Δ. 465/1970 (ΦΕΚ 150 Α') και 
Π.Δ. 1224/1981 (ΦΕΚ 303 Α'), όπως έχουν τροποποιηθεί 
και ισχύουν. 

14. Τις διατάξεις του Π.Δ. 595/1984 (ΦΕΚ 218 Α') «Όροι 
και προϋποθέσεις εγκατάστασης και λειτουργίας πρα¬ 
τηρίων διανομής υγραερίου ΘΙΡ (ΙΡΘ)», όπως ισχύει. 

15. Τις διατάξεις της αριθμ. οικ. 13935/930/2014 υπουρ¬ 
γικής απόφασης (ΦΕΚ 674 Β'). 

16. Την αριθμ. 34897/Φ.700.1/2002 έγκριση Πυροσβε¬ 
στικής Διάταξης 10/2002 (ΦΕΚ 844 Β') «Λήψη μέτρων 
πυροπροστασίας σε τουριστικούς λιμένες σκαφών 
αναψυχής». 

17. Τις διατάξεις της κοινής υπουργικήςα πόφασης 
Ανάπτυξης - ΥΕΝ αριθμ. Τ/9803/03 (ΦΕΚ 1323 Β') «Γε¬ 
νικός Κανονισμός Λειτουργίας Τουριστικών Λιμένων», 
όπως τροποποιήθηκε με την αριθμ. 2123/01/04 υπουργική 
απόφαση (ΦΕΚ 631 Β'). 

18. Τις διατάξεις της αριθμ. Φ.15/οικ.7815/615/05 υπουρ¬ 
γικής απόφασης (ΦΕΚ 542 Β') «Καθορισμός δικαιολογη- 
τικών και διαδικασίας για τη χορήγηση αδειών εγκα¬ 
τάστασης και λειτουργίας των δραστηριοτήτων του 
Ν. 3325/2005, καθώς και για την τροποποίηση αυτών». 

19. Τις διατάξεις της αριθμ. οικ. 32880/2038/2009 
υπουργικής απόφασης (ΦΕΚ 1221/Β') «Καθορισμός τρό¬ 
που εγκατάστασης και τοποθέτησης δεξαμενών υγρα¬ 
ερίου (Ι_Ρ<3), με χωρητικότητα μέχρι 18 ιτι * 1 2 3 4 5 6 7 εντός πρα¬ 
τηρίων υγραερίου μικτών ή αμιγών». 

20. Το Π.Δ. 103/28-08-2014 (ΦΕΚ Α' 170) «Οργανισμός 
Υπουργείου Ναυτιλίας και Αιγαίου». 

21. Τις διατάξεις της αριθμ. 46537/2013 υπουργικής 
απόφασης (ΦΕΚ Β' 2036). 

22. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού προϋπολογισμού, αποφασίζουμε: 

ΑΡΘΡΟ 1 

Σκοπός 

Με τη παρούσα απόφαση καθορίζονται, οι όροι οι 
προϋποθέσεις καθώς και κάθε άλλη τεχνική λεπτομέ¬ 
ρεια για την ίδρυση εντός της λιμενικής ζώνης (λιμένες 
και αλιευτικά καταφύγια) εντός τουριστικών λιμένων 
(μαρίνες) και καταφυγίων τουριστικών σκαφών, πρατη¬ 
ρίων υγρών καυσίμων, πρατηρίων υγραερίου, πρατηρίων 
πεπιεσμένου φυσικού αερίου ή οπουδήποτε συνδυασμού 
των ανωτέρω καυσίμων για την αποκλειστική διάθεση 
καυσίμων σε σκάφη σύμφωνα με το Γενικό Προγραμ¬ 
ματικό Σχέδιο (ΜαεΙθΓ ρΙαπ), ή το Πρόγραμμα Έργων 
Ανάπτυξης (Π.Ε.Α.Λ.), ή στους όρους δόμησης και χρήσης 
γης των λιμένων των οποίων η έγκριση, η αναθεώρηση 
και επικαιροποίηση γίνεται κατά περίπτωση από την 
Επιτροπή Σχεδιασμού και Ανάπτυξης Λιμένων ή την 
Επιτροπή Τουριστικών Λιμένων. 

ΑΡΘΡΟ 2 

Ορισμοί 

Για τους σκοπούς της παρούσας απόφασης νοείται 
ως: «Πρατήριο καυσίμων λιμένα»: η εγκατάσταση η οποία 
εφοδιάζει με υγρά καύσιμα, ή υγραέριο ή φυσικό αέριο ή 
οποιονδήποτε συνδυασμό των ανωτέρω καυσίμων απο¬ 
κλειστικά και μόνο σε σκάφη. Ο ανεφοδιασμός γίνεται 
είτε εντός της λιμενικής ζώνης (λιμένες και αλιευτικά 
καταφύγια) είτε σε τουριστικούς λιμένες (μαρίνες) είτε 
σε καταφύγια τουριστικών σκαφών. 

Στα πρατήρια καυσίμων λιμένα δεν ισχύει ο περιορι¬ 
σμός περί ελαφρών σκαφών που υπάρχει στο άρθρο 2, 
παρ. 1 α)αα) του Π.Δ. 118/2006, όπως ισχύει. 

Τα «πρατήρια καυσίμων λιμένα» διακρίνονται στις πα¬ 
ρακάτω κατηγορίες: 

α) «Πρατήρια υγρών καυσίμων λιμένα» που προορίζο¬ 
νται για τον εφοδιασμό σκαφών με βενζίνη - πετρέλαιο. 

β) «Μικτά πρατήρια καυσίμων λιμένα» που προορίζο¬ 
νται για τον εφοδιασμό σκαφών με «βενζίνη - πετρέ¬ 
λαιο» ή και «υγραέριο ή/και φυσικό αέριο» ή οιονδήποτε 
συνδυασμό αυτών. 

ΑΡΘΡΟ 3 

Όροι και προϋποθέσεις ίδρυσης 

Γενικά για την ίδρυση «πρατηρίων υγρών καυσίμων 
λιμένα» εφαρμογή έχουν οι όροι και οι προϋποθέσεις 
που αναφέρονται στις διατάξεις του Π.Δ. 1224/1981 και 
του Β.Δ. 465/1970, όπως ισχύουν. 

Γ ενικά για την ίδρυση «πρατηρίων διανομής υγραερίου 
ΟΡΙ_ (Ι_ΡΘ)» εφαρμογή έχουν οι όροι και οι προϋποθέσεις 
των διατάξεων του Π.Δ. 595/1984 όπως τροποποιήθηκε 
και ισχύει. 

Γ ενικά για την προσθήκη σε υπάρχον πρατήριο διανο¬ 
μέα πεπιεσμένου Φυσικού Αερίου σύμφωνα με την παρ. 
5 του άρθρου 11 του Ν. 3897/2010 πρέπει να πληρούνται 
οι όροι και προϋποθέσεις που τίθενται στην αριθμ. οικ. 
13935/930/2014 υπουργική απόφαση (ΦΕΚ 674 Β'). 


Επιπρόσθετα των ανωτέρω γενικών όρων και προϋποθέ¬ 
σεων και κατά περίπτωση με το είδος των καυσίμων που 
διακινείται, για την ίδρυση του πρατηρίου υγρών καυσί¬ 
μων λιμένα θα πρέπει να υφίσταται σύμφωνη γνώμη της 
αρμόδιας Διεύθυνσης Λιμενικών και Κτιριακών Υποδομών 
της Γ ενικής Γ ραμματείας Λιμένων, Λιμενικής Πολιτικής και 
Ναυτιλιακών Επενδύσεων του Υπουργείου Ναυτιλίας και 
Αιγαίου ή της Διεύθυνσης Χωροταξικού Σχεδιασμού και 
Υποδομών της Γ ενικής Γ ραμματείας Τουριστικής Πολιτικής 
και Ανάπτυξης του Υπουργείου Τουρισμού. 

Τα «πρατήρια καυσίμων λιμένα», δεδομένου ότι απο¬ 
τελούν δραστηριότητες που σχετίζονται: α) με κίνηση 
οχημάτων εντός της λιμενικής ζώνης, β) εκτέλεση έργων 
και γ) ανέγερση κτιριακών εγκαταστάσεων, επηρεάζουν 
τη λειτουργία των λιμένων και ως εκ τούτου θα πρέπει 
να συμπεριλαμβάνονται, ανάλογα με την κατηγορία του 
λιμένα, στο Γ ενικό Προγραμματικό Σχέδιο (ΜαεΙθΓ ρΙαπ), 
ή στο Πρόγραμμα Έργων Ανάπτυξης (Π.Ε.Α.Λ.), η στους 
όρους δόμησης και χρήσης γης των λιμένων των οποίων 
η έγκριση, η αναθεώρηση και επικαιροποίηση γίνεται 
κατά περίπτωση από την Επιτροπή Σχεδιασμού και Ανά¬ 
πτυξης Λιμένων ή την Επιτροπή Τουριστικών Λιμένων. 

Γ ια τα κτιριακά έργα που θα εκτελεστούν εφαρμογή 
έχουν οι διατάξεις του Ν. 2987/2002 άρθρο 9 σύμφωνα 
το οποίο οι οικοδομικές άδειες εκδίδονται από τις κατά 
τόπους Πολεοδομικές Υπηρεσίες ύστερα από έγκριση 
της Γενικής Γραμματείας Λιμένων και Λιμενικής Πολι¬ 
τικής, και Ναυτιλιακών Επενδύσεων. 

Στη περίπτωση όπου για την εξυπηρέτηση του προ- 
τεινόμενου «πρατηρίου καυσίμων λιμένα» προτείνονται 
πέραν των τυχόν κτιριακών εγκαταστάσεων και έργα δι¬ 
αμόρφωσης του περιβάλλοντος χώρου, όπως περιφρά¬ 
ξεις, πλακοστρώσεις κ.λπ. για τα οποία δεν απαιτείται 
η έκδοση οικοδομικής άδειας, αυτά διέπονται από τις 
ισχύουσες διατάξεις (Ν. 2971/2001 άρθρο 18, Ν. 2932/2001, 
μέρος τρίτο, άρθρο εικοστό πρώτο, Ν. 3153/2003, άρθρα 
31, 32), Ν. 4150/2003, για έργα σε ζώνη λιμένα, ανάλογα 
τον Φορέα Διοίκησης (Λιμενικά Ταμεία - Δημοτικά Λι¬ 
μενικά Ταμεία, Οργανισμοί Λιμένα Α.Ε., ΟΛΠ - ΟΛΘ Α.Ε., 
Ιδιώτες, Δήμοι, μικτά σχήματα). 

Τα μέτρα και μέσα πυροπροστασίας για τα πρατή¬ 
ρια καυσίμων λιμένα καθορίζονται στο άρθρο 14 του 
Π.Δ. 118/2006 όπως ισχύει. Στο άρθρο 13 του Π.Δ. 71/1988 
(Κανονισμός πυροπροστασίας των κτιρίων) αναλύονται 
οι απαιτήσεις για δομική, ενεργητική και παθητική πυ¬ 
ροπροστασία στα πρατήρια υγρών καυσίμων που έχουν 
εφαρμογή για τους σκοπούς της παρούσης. 

Τα μέτρα ασφάλειας έκτακτης ανάγκης και πυρα¬ 
σφάλειας για πρατήρια διανομής υγραερίου ΘΡί (ΕΡΘ) 
καθορίζονται στο άρθρο 21 του Π.Δ. 595/1984 όπως τρο¬ 
ποποιήθηκε και ισχύει. 

Τα μέτρα και μέσα πυροπροστασίας για τα πρατήρια 
πεπιεσμένου φυσικού αερίου (ΘΝΘ) καθορίζονται στο 
άρθρο 9 της αριθμ. οικ. 13935/930/2014 υπουργικής από¬ 
φασης (ΦΕΚ 674 Β'). 

Με την αριθμ. 34897/Φ.700.1/2002 έγκριση Πυροσβε¬ 
στικής Διάταξης 10/2002 καθορίζονται ειδικότερα τα 
μέτρα πυροπροστασίας σε τουριστικούς λιμένες σκα¬ 
φών αναψυχής. 

ΑΡΘΡΟ 4 

Τεχνικές προδιαγραφές 

1. Οι τεχνικές προδιαγραφές που πληρούν τα πρα- 

τήρια υγρών καυσίμων τα οποία χρησιμεύουν για τον 
ανεφοδιασμό με υγρά καύσιμα, καθώς και οι αντίστοιχες 
προδιαγραφές που πρέπει να πληρούν τα πρατήρια 
υγραερίου και φυσικού αερίου αναφέρονται στο Άρθρο 
3 της παρούσας. Οι διατάξεις αυτές έχουν εφαρμογή 
και για την ίδρυση «πρατήριων καυσίμων λιμένα» (υγρών 
καυσίμων και μικτά). 

2. Στα «πρατήρια καυσίμων λιμένα» πρέπει να ισχύουν 
επιπρόσθετα των ανωτέρω και τα εξής: 

α) Να διαθέτουν εγκεκριμένο «Σχέδιο Έκτακτης Ανά¬ 
γκης» (ΟΟΝΤΙΝΘΕΝΟΥ ΡΕΑΝ), για την αποφυγή ρύπανσης 
της θάλασσας κατά τη διάρκεια του ανεφοδιασμού των 
σκαφών με καύσιμα (κατ’ εφαρμογή των Ν. 2252/1994, 
Π.Δ. 11/2002 και αριθμ. Τ/9803/03 υπουργική απόφαση), 
που θα εφαρμόζεται κατά την αντιμετώπιση ενδεχό¬ 
μενων περιστατικών ρύπανσης της θάλασσας, συμβα¬ 
τό με το Τοπικό Σχέδιο, της Λιμενικής Αρχής και κατ’ 
επέκταση με το Εθνικό Σχέδιο για την αντιμετώπιση 
περιστατικών θαλάσσιας ρύπανσης ανά την επικράτεια. 

β) Να διαθέτουν εξοπλισμό πρόληψης και καταπολέμη¬ 
σης ρύπανσης της θάλασσας από πετρελαιοειδή (χημικά 
διασκορπιστικά πλωτά φράγματα, απορροφητικά υλικά, 
επιπλέουσες συσκευές αναρρόφησης πετρελαιοειδών 
-3(<ίπιπΐΘΓ- κ.λπ.), εγκεκριμένου τύπου, που θα υποδει¬ 
χθεί στο φυσικό ή νομικό πρόσωπο που λειτουργεί το 
πρατήριο από την οικεία Λιμενική Αρχή και ο οποίος 
θα πρέπει να βρίσκεται σε χώρο εύκολα προσβάσιμο 
ώστε να μπορεί να χρησιμοποιηθεί άμεσα σε περίπτωση 
διαρροής στην θάλασσα. 

γ) Για την ασφαλή πετρέλευση των σκαφών να τη¬ 
ρούνται τα μέτρα που προβλέπονται στο Π.Δ. 293/1986 
όπως ισχύει, το οποίο μεταξύ άλλων αφορά και σε ανε¬ 
φοδιασμό πλοίων από εγκαταστάσεις ξηράς. Σχετικές 
τυγχάνουν επίσης οι διατάξεις του διεθνή κώδικα τα¬ 
χυπλόων σκαφών αναφορικά με την πετρέλευσή τους. 

δ) Για τον ασφαλή ανεφοδιασμό των σκαφών με 
καύσιμα απαιτείται πλησίον του πρατηρίου πρέπει να 
υπάρχει κρηπίδωμα ή προβλήτας παραβολής, μήκους 
ακμής πρόσδεσης αναλόγου του μήκους σκαφών που 
εξυπηρετεί, με αποκλειστική χρήση την προσωρινή πα¬ 
ραβολή ή πρυμνοδέτηση των σκαφών για όσο χρόνο 
διαρκεί ο ανεφοδιασμός τους. 

ε) Για την παραβολή των σκαφών πρέπει να υπάρχει 
εντός της λιμενολεκάνης ο απαιτούμενος χώρος (κύ¬ 
κλος ελιγμών) για την κίνηση των σκαφών από και προς 
το κρηπίδωμα - προβλήτα, χωρίς να παρεμποδίζεται η 
λειτουργικότητα του λιμένα. 

στ) Οι δεξαμενές υγρών καυσίμων του πρατηρίου 
να τοποθετούνται επί του κρηπιδώματος - προβλήτα 
πρόσδεσης των σκαφών είτε σε απόσταση από αυτό, 
εντός της χερσαίας ζώνης του λιμένα, εφόσον υπάρχει 
δυνατότητα. Η χωρητικότητά τους πρέπει να είναι σε 
συνάρτηση με το μέγεθος και τον αριθμό των σκα¬ 
φών που θα εξυπηρετούνται. Συγκεκριμένα, η ελάχιστη 
οριζόντια απόσταση δεξαμενής αποθήκευσης υγρών 
καυσίμων από τη σήμανση στην οποία φθάνει το θα¬ 
λάσσιο ύδωρ όταν αυτό έχει τη μέγιστη στάθμη να 
είναι τέσσερα και μισό μέτρα (4,5 πι). Η απόσταση αυτή 
μετράται από το φρεάτιο της Δεξαμενής έως την άκρη 
του κρηπιδώματος - προβλήτα πρόσδεσης, από την 
μεριά που βρίσκεται σε επαφή με την θάλασσα. 

ζ) Οι διανομείς καυσίμου να τοποθετούνται στο κρη¬ 
πίδωμα - προβλήτα σε απόσταση τουλάχιστον ενός 


μέτρου (1 πι) από την άκρη του και να διαθέτουν ελα- 
στικοσωλήνες με ακροφύσια τροφοδοσίας καυσίμου 
χωρίς ενδιάμεσους συνδέσμους σύμφωνα με τις δια¬ 
τάξεις του Π.Δ. 118/06 όπως ισχύει. Οι ελαστικοσωλήνες 
πρέπει να διαθέτουν σύστημα περιέλιξης με κατάλληλη 
ανοξείδωτη ανέμη και το μήκος τους δεν πρέπει να 
υπερβαίνει τα 15 πι. 

η) Στο χώρο άνωθεν των διανομέων καυσίμου να 
τοποθετείται προαιρετικά στέγαστρο σύμφωνα με 
τις ισχύουσες διατάξεις για την προφύλαξη από τις 
καιρικές συνθήκες που να υπερκαλύπτει το χώρο των 
διανομέων. 

θ) Για τις ανάγκες λειτουργίας του πρατηρίου επι¬ 
τρέπεται η χρήση οικίσκου, (προκατασκευασμένου ή 
συμβατικού) ελάχιστου εμβαδού δώδεκα τετραγωνικών 
μέτρων (12 τ.μ.), ως χώρου γραφείου, και βοηθητικού χώ¬ 
ρου - αποθήκης ο οποίος θα είναι κατά ελάχιστο οκτώ 
τετραγωνικά μέτρα (8 τ.μ.). Η χρήση χημικής τουαλέτας 
είναι υποχρεωτική εφόσον δεν υπάρχει αποχετευτικό 
σύστημα. Η χρήση τηλεφωνικής γραμμής είναι επίσης 
υποχρεωτική. 

ι) Όλα τα φρεάτια που θα εγκατασταθούν να είναι 
προκατασκευασμένα, με εσωτερική επίστρωση αδια¬ 
βροχοποίησης με χρήση υλικών ανθεκτικών σε πετρε¬ 
λαιοειδή. 

ια) Όλοι οι κοχλίες που θα χρησιμοποιηθούν για την 
εγκατάσταση των δεξαμενών των αντλητικών συγκρο¬ 
τημάτων, των διανομέων και γενικά κάθε εξοπλισμού 
του πρατηρίου να είναι ανοξείδωτοι ποιότητας 10.8. 

ιβ) Το μεταλλικό πλαίσιο στο οποίο θα εδραστεί ο 
διανομέας να είναι ανοξείδωτο ΑΝ8Ι 316 (ΑΙ5Ι 3161 ογ 
33 316Ε) ελάχιστου πάχους τουλάχιστον 2 πιπι. 

ιγ) Ο μεταλλικός εξοπλισμός του πρατηρίου να έχει 
σύστημα εξωτερικής βαφής 3 στρώσεων πιαιϊηο Ιγρβ. 
Το ανοξείδωτο τμήμα του μεταλλικού εξοπλισμού θα 
πρέπει να έχει κατάλληλο υπόστρωμα πρόσφυσης με 
το σύστημα εξωτερικής βαφής. 

ιδ) Ο χώρος των δεξαμενών και ο χώρος των δια¬ 
νομέων καυσίμων να είναι προσβάσιμος οδικώς από 
βαρέα οχήματα. 

ιε) Να υπάρχει υπόγεια ή υπέργεια πλαστική δεξαμενή, 
χωρητικότητας δύο κυβικών μέτρων (2 κ.μ.), ανθεκτική 
σε πετρελαιοειδή, η οποία θα χρησιμοποιείται σε πε¬ 
ρίπτωση διαρροής για τη συλλογή υγρών καυσίμων. 

ιζ) Στο πρατήριο καυσίμων λιμένα και ειδικά για την 
διακίνηση υγρών καυσίμων εγκαθίσταται σύστημα εισ- 
ροών-εκροών σύμφωνα με την απόφαση Φ2-1617/10 
όπως ισχύει, που διασυνδέεται με τη Γ ενική Γ ραμματεία 
Πληροφοριακών Συστημάτων σύμφωνα με τις κείμενες 
διατάξεις. 

ιη) Γ ια τις υδραυλικές, μηχανολογικές και ηλεκτρολο- 
γικές εργασίες απαιτείται οι τεχνίτες που θα εκτελέ- 
σουν τις εργασίες να διαθέτουν τις απαιτούμενες άδειες 
σύμφωνα με την ισχύουσα νομοθεσία. Αντίγραφο των 
αδειών των τεχνιτών θα υποβάλλεται μαζί με τα υπόλοι¬ 
πα δικαιολογητικά και θα φυλάσσεται στο φάκελο του 
πρατηρίου που διατηρείται στην Υπηρεσία Μεταφορών 
και Επικοινωνιών της οικείας Περιφέρειας. 

ΑΡΘΡΟ 5 

Δεξαμενές πρατηρίων καυσίμων λιμένα 

1. Για τις δεξαμενές αποθήκευσης υγρών καυσίμων 
που εξυπηρετούν την εγκατάσταση ισχύουν οι διατά- 

ξεις του άρθρου 9 του Π.Δ. 118/2006 όπως ισχύει. Για 
τις δεξαμενές υγραερίου ισχύουν τα αναφερόμενα στο 
Π.Δ. 595/1984 όπως ισχύει. 

2. Στα πρατήρια καυσίμων λιμένα θα πρέπει για λό¬ 
γους ιδιαιτερότητας να ισχύουν επιπλέον των ανωτέρω 
τα εξής: 

α) Να είναι μεταλλικές από χαλυβδοελάσματα διπλού 
τοιχώματος με μόνιμο σύστημα ανίχνευσης διαρροών 
διακένου (ανάμεσα στα δύο τοιχώματα) σύμφωνα με 
όσα προδιαγράφονται από τα Β8 ΕΝ12285.01:2003 και 
τα ΕΝ976-1, 976-2, 13160-1: 2003. 

β) Το όριο του συνολικού δεξαμενισμού του πρατηρίου 
να είναι 300 κυβικών μέτρων (κ.μ.) για την περίπτωση 
των υγρών καυσίμων, και 60 κυβικών μέτρων για την 
περίπτωση υγραερίου. Ειδικά για τη νησιωτική χώρα, 
με απόφαση Περιφερειάρχη, για λόγους επάρκειας και 
προστασίας της δημόσιας ασφάλειας και όπου δεν 
υπάρχει άλλη εγκατάστασης παροχής καυσίμου, επιτρέ¬ 
πεται να αυξηθεί το όριο του ανωτέρω δεξαμενισμού. 

γ) Πριν τη τοποθέτηση της δεξαμενής υγρών ή αερίων 
καυσίμων γίνεται έλεγχος στεγανότητας (του διακένου 
και του διαμερίσματος) σύμφωνα με το Πίνακα 8 του Β8 
ΕΝ12285-1:2003 καθώς και έλεγχος της εξωτερικής αντι- 
διαβρωτικής επικάλυψης των εξωτερικών ελασμάτων 
κατά τα οριζόμενα στο Πίνακα 7.0 του Β3 ΕΝ12285-1:2003 
στο χώρο του εργοταξίου κατασκευής. Επίσης θα πρέ¬ 
πει να γίνουν ραδιογραφίες όλων των συγκολλήσεων 
και να παραμένουν στον φάκελο της δεξαμενής εντός 
του χώρου του πρατηρίου. Οι διαδικασίες συγκολλήσε¬ 
ων πρέπει να συμφωνούν με τα οριζόμενα στα ΕΝ288-1, 
ΕΝ288-2, ΕΝ288-3 και ΕΝ 287-1. 

δ) Κάθε δεξαμενή υγρών ή αερίων καυσίμων να συνο¬ 
δεύεται από Βεβαίωση Μηχανολόγου Μηχανικού, ότι η 
εν γένει κατασκευή έγινε σύμφωνα με τις ισχύουσες τε¬ 
χνικές προδιαγραφές Βδ ΕΝ12285-1:2003 και ειδικότερα 
ότι έγιναν οι δοκιμές στεγανότητας και αντιδιαβρωτικής 
επικάλυψης των ελασμάτων. 

ε) Η τοποθέτηση των δεξαμενών υγρών ή αερίων καυ¬ 
σίμων μπορεί να γίνει είτε υπόγεια σύμφωνα με τα προ- 
βλεπόμενα στο Π.Δ. 118/2006 ή Π.Δ. 595/1984 όπως ισχύ¬ 
ουν, είτε υπέργεια εγκιβωτισμένη εντός περιβλήματος 
από οπλισμένο σκυρόδεμα αντίστοιχα με την υπόγεια 
τοποθέτηση. Το οπλισμένο σκυρόδεμα θα πρέπει να 
έχει υπολογιστεί κατάλληλα ώστε να φέρει τα φορτία 
στη δυσμενέστερη περίπτωση. Σε δύο τουλάχιστον ση¬ 
μεία του περιβλήματος θα φέρει μεταλλική σκάλα από 
ανοξείδωτο χάλυβα με κατάλληλη προστασία για την 
αποφυγή πτώσης ώστε να επιτρέπεται η άνοδος επί 
της δεξαμενής. Εσωτερικά των τοιχίων και του πυθμένα 
πριν την τοποθέτηση της δεξαμενής, θα πρέπει να γίνει 
αδιαβροχοποίηση -επάλειψη με κατάλληλα στεγανο- 
ποιητικά υλικά ή εναλλακτικά τοποθέτηση πλαστικής 
μεμβράνης ανθεκτικής στα πετρελαιοειδή. 

στ) Οι ασφαλιστικές διατάξεις- ασφαλιστικά που 
προβλέπονται από το Π.Δ. 595/84 όπως ισχύει για τις 
δεξαμενές υγραερίου θα πρέπει να ελέγχονται - επι¬ 
θεωρούνται περιοδικά κάθε 2 χρόνια. 

ΆΡΘΡΟ 6 

Αντλητικά συγκροτήματα κατάθλιψης 
και διανομής καυσίμων 

1. Γ ενικά για τα αντλητικά συγκροτήματα κατάθλιψης 
και τους διανομείς υγρών καυσίμων που εξυπηρετούν 


την εγκατάσταση ισχύουν οι διατάξεις του άρθρου 11 
του Π.Δ. 118/2006 όπως ισχύει. Γ ια τα αντλητικά συγκρο¬ 
τήματα υγραερίου έχει εφαρμογή το Άρθρο 11 του Π.Δ. 
595/1984 όπως ισχύει. 

2. Ειδικά στα πρατήρια καυσίμων λιμένα θα πρέπει 
για λόγους ιδιαιτερότητας να ισχύουν επιπλέον των 
ανωτέρω και τα εξής: 

α) Τα αντλητικά συγκροτήματα κατάθλιψης να είναι 
υποβρύχια (εμβαπτιζόμενα), να εγκαθίστανται εντός των 
δεξαμενών και να διαθέτουν σύστημα ελέγχου πιθανών 
διαρροών (πτώση πιέσεως) στους αγωγούς μεταφοράς 
υγρών καυσίμων που σε περίπτωση ενεργοποίησης να 
διακόπτει αυτόματα τη λειτουργία του αντλητικού συ¬ 
γκροτήματος (παροχή ισχύος από το Γ ενικό Πίνακα της 
Ηλεκτρολογικής Εγκατάστασης). 

β) Ο ηλεκτρολογικός εξοπλισμός, οι συνδέσεις, και 
γενικότερα η ηλεκτρολογική εγκατάσταση των κυκλω¬ 
μάτων των καυσίμων να είναι αντιεκρηκτικού τύπου που 
θα πιστοποιείται από ανεξάρτητο φορέα σύμφωνα με 
τις ισχύουσες διατάξεις και τα ισχύοντα Ευρωπαϊκά και 
Διεθνή πρότυπα και προδιαγραφές. 

γ) Ο Εξοπλισμός που χρησιμοποιείται στο σύνολό του 
καθώς και τα επιμέρους τμήματά του, που χρησιμοποι¬ 
είται να είναι ανθεκτικός στην υγρασία και στην σκόνη 
σύμφωνα με το πρότυπο ΙΡ65. 

δ) Στις περιοχές των διανομέων καυσίμων και τροφο¬ 
δοσίας των Δεξαμενών, να υπάρχει υποχρεωτικά ισχυ¬ 
ρός φωτισμός ελάχιστης έντασης 300 Ευχ στο επίπεδο 
εργασίας. 

ε) Απαγορεύεται η χρήση συστήματος αυτόματης 
πώλησης καυσίμων. 

στ) Γ ια την ανάκτηση των ατμών των υδρογονανθρά¬ 
κων θα πρέπει να τηρηθούν τα προβλεπόμενα στην 
απόφαση αριθμ. Οικ. 10245/713/7-4-1997 (ΦΕΚ Β' 311), 
(οδηγία ανάκτησης ατμών φάσης I), καθώς και στην 
απόφαση αριθμ. Οικ. 21523/763/Ε-103/02-05-12 (ΦΕΚ Β' 
1439), (οδηγία ανάκτηση των ατμών φάση II). 

ΑΡΘΡΟ 7 

Δίκτυο Σωληνώσεων Μεταφοράς Καυσίμων 

1. Γ ενικά για το υδραυλικό δίκτυο μεταφοράς καυσίμου 
έχουν εφαρμογή τα αναγραφόμενα στο Π.Δ. 118/2006 
όπως ισχύει στην περίπτωση του δικτύου υγρών καυ¬ 
σίμων, ενώ για την περίπτωση του υγραερίου ισχύει το 
Π.Δ. 595/84, όπως έχει τροποποιηθεί και ισχύει. 

2. Ειδικά για τα πρατήρια καυσίμων λιμένα η τροφο¬ 
δοσία των διανομέων υγρών καυσίμων θα γίνεται απο¬ 
κλειστικά με πλαστικές σωληνώσεις κατάλληλους για 
πετρελαιοειδή διπλού τοιχώματος ως μέτρο περιορι¬ 
σμού και ελέγχου πιθανής διαρροής εντός της λιμενικής 
ζώνης. Στις σωληνογραμμές αυτές πρέπει απαραιτήτως 
να τοποθετηθούν ειδικές βαλβίδες ασφαλείας (δάυί 
οίί ναΐνοε) στα στόμια σύνδεσής τους στους διανομείς 
καυσίμων που θα αποτρέπουν την ανεξέλεγκτη εκροή 
καυσίμου σε περίπτωση πυρκαγιάς ή αποξήλωσης των 
διανομέων λόγω ατυχήματος. 

3. Στις σωληνογραμμές αυτές θα υπάρχει η δυνατότη¬ 
τα οπτικού ελέγχου της ύπαρξης ενδεχόμενης διαρροής 
από τα στεγανά φρεάτια από τα οποία ξεκινούν μέχρι 
αυτά στα οποία καταλήγουν. 

ΑΡΘΡΟ 8 

Τροφοδοσία δεξαμενών από βυτιοφόρο 

Η τροφοδοσία των δεξαμενών του πρατηρίου θα γίνε¬ 
ται από βυτιοφόρο σε ειδικά διαμορφωμένο χώρο (οΐίεοί 
ίίΙΙίη 9 ροίπΐ). Στο χώρο αυτό θα υπάρχει περιμετρικά σχάρα 
συλλογής πετρελαιοειδών αποβλήτων που θα συνδέεται 
με υπόγεια πλαστική σωλήνωση με τη πλαστική δεξαμενή 
συλλογής πετρελαιοειδών καταλοίπων, με την παρεμβολή 
επιλογικών υδραυλικών βανών. Οι βάνες θα βρίσκονται 
στο εσωτερικό υδραυλικού φρεατίου και σε μόνιμη θέση 
θα αποτρέπουν τη ροή προς την πλαστική δεξαμενή. Η 
δυνατότητα απορροής τυχόν διαρροών στην πλαστική 
δεξαμενή θα δίνεται από τις βάνες μόνο κατά τη διάρκεια 
ανεφοδιασμού του πρατηρίου από βυτιοφόρο. 

Στην περίπτωση υπέργειας τοποθέτησης δεξαμενών 
και στην περίπτωση που η μορφολογία του εδάφους 
ή ο τρόπος εκφόρτωσης δεν επιτρέπει την μεταφορά 
καυσίμου από το βυτιοφόρο στην δεξαμενή, θα πρέπει 
να προβλεφθεί χρήση ξεχωριστής αντλίας καυσίμου για 
κάθε προϊόν (πετρέλαιο ή βενζίνη), κατάλληλης για με¬ 
ταφορά καυσίμου, αντιεκρηκτικής προστασίας ζώνης 1, 
που να διαθέτει τα προβλεπόμενα πιστοποιητικά ΑΤΕΧ. 
Η κάθε αντλία θα συνδέεται με μόνιμο δίκτυο πλαστικών 
σωληνώσεων διατομής κατάλληλης για πετρελαιοειδή 
και διαμέτρου τουλάχιστον δύο ιντσών. 

ΑΡΘΡΟ 9 
Άδεια Ίδρυσης 

Η άδεια ίδρυσης των πρατηρίων καυσίμων λιμένα χο¬ 
ρηγείται από τις κατά τόπους Υπηρεσίες Μεταφορών 
και Επικοινωνιών των Περιφερειακών Ενοτήτων των 
Περιφερειών της χώρας. 

Για τη χορήγηση άδειας ίδρυσης πρατηρίου καυσίμων 
λιμένα υποβάλλεται αίτηση του υποψήφιου εκμεταλλευ¬ 
τή, που συνοδεύεται με τα ακόλουθα δικαιολογητικά: 

1. Αντίγραφο της Σύμβασης Παραχώρησης ή του Ει¬ 
δικού Κανονισμού λειτουργίας του Τουριστικού Λιμένα. 

2. Γραμμάτιο κατάθεσης στην αρμόδια οικονομική 
Υπηρεσία τριάντα ευρώ (30 €) ή ηλεκτρονικό παράβολο. 

3. Υπεύθυνη δήλωση του αιτούντα, που συντάσ- 
σεται σύμφωνα με τις διατάξεις του άρθρου 8 του 
Ν. 1599/1986, ότι: 

ί. δεν καταδικάστηκε κατά την τελευταία οκταετία 
για νοθεία καυσίμων. 

ϋ. δεν καταδικάστηκε αμετάκλητα για ανυποταξία ή 
λιποταξία (άρθρο 53 του Ν. 3421/2005 Α' 302). 

4. Τοπογραφικό διάγραμμα, της χερσαίας και θαλάσσι¬ 
ας ζώνης λιμένα σε τέσσερα (04) αντίτυπα σε κατάλληλη 
κλίμακα ώστε να είναι εμφανείς οι γραμμές χάραξης 
αιγιαλού, παραλίας και χερσαίας ζώνης λιμένα, η ενδει¬ 
κτική θέση του νέου πρατηρίου καυσίμων, το μήκος του 
κρηπιδώματος ή προβλήτα πρόσδεσης των σκαφών και 
ο κύκλος ελιγμών τους εντός της λιμενολεκάνης καθώς 
και τα είδη των γειτονικών κτισμάτων. Παράλληλα θα 
αναφέρονται οι λοιπές χρήσεις του λιμένα και ιδιαιτέρως 
θα αναφέρονται οι ακριβείς θέσεις των εγκαταστάσεων 
και στοιχείων των άρθρων 4 και 5 του Π.Δ. 1224/1981 του 
Β.Δ. 465/1970 και του Π.Δ. 595/1984 όπως ισχύουν. 

5. Σχέδιο γενικής διάταξης σε τέσσερα (04) αντί¬ 
γραφα σε κλίμακα ένα προς διακόσια (1:200) ή ένα 
προς πεντακόσια (1:500) όπου φαίνεται η χωροθέτηση 
των κτιρίων του πρατηρίου συμπεριλαμβανομένων των 


δεξαμενών αντλιών και νησίδων. Στο σχέδιο αυτό θα 
σημειώνονται το μήκος του προβλήτα και τα υψόμετρα 
των δαπέδων σε χαρακτηριστικά σημεία του πρατηρί¬ 
ου. Επίσης για τα κτίρια θα υπάρχει τουλάχιστον μια 
τομή και θα σημειώνονται όλα τα υλικά που χρησι¬ 
μοποιούνται για το φέροντα οργανισμό. Τα πρατήρια 
καυσίμων λιμένα που βρίσκονται εντός αυτών, εξυπη¬ 
ρετούνται από την κυκλοφοριακή σύνδεση του λιμένα. 
Στις περιπτώσεις που ένα πρατήριο καυσίμων λιμένα 
εξυπηρετείται και από κοινόχρηστη οδό, θα απαιτείται 
και έγκριση κυκλοφοριακής σύνδεσης σύμφωνα με το 
Π.Δ. 118/2006. 

6. Σχέδιο ηλεκτρομηχανολογικών εγκαταστάσεων σε 
τέσσερα αντίγραφα, σε κατάλληλη κλίμακα ανάλογα με 
το μέγεθος της εγκατάστασης, που αφορά στις εκτός 
των κτιρίων του πρατηρίου εγκαταστάσεις και στο 
οποίο απεικονίζονται με διαφορετική σήμανση προκει- 
μένου να μπορεί εύκολα να διαπιστωθεί η αρμονική 
τους συνύπαρξη τους και ταυτόχρονα η καλή λειτουργία 
τους. Στις παραπάνω περιλαμβάνονται οι εξής εγκατα¬ 
στάσεις: Δίκτυο ύδρευσης, αποχέτευσης, πεπιεσμένου 
αέρα, σωληνώσεων παροχής καυσίμου σωληνώσεων 
εξαέρωσης δεξαμενών, σωληνώσεων τροφοδοσίας δε¬ 
ξαμενών καθώς και ηλεκτρολογικές εγκαταστάσεις. 

7. Σχέδια λεπτομερειών σε τέσσερα (04) αντίγραφα 
σε κλίμακα ένα προς πενήντα (1:50) ή ένα προς είκοσι 
(1:20) των εξής εγκαταστάσεων: 

Υπόγεια δεξαμενή καυσίμων. Το σχέδιο περιλαμβάνει 
τις διαστάσεις της δεξαμενής, τον τρόπο τοποθέτη¬ 
σης με όλες τις σχετικές διαστάσεις είτε πρόκειται 
για ελεύθερη τοποθέτηση εντός του εδάφους, είτε για 
τοποθέτηση εντός περιβλήματος, τα εξαρτήματα και 
τις σωληνώσεις που συνδέονται με τη δεξαμενή, τα 
εξαρτήματα και τις συσκευές προστασίας έναντι δι¬ 
αρροών καυσίμου καθώς και τα υλικά πλήρωσης ή τον 
τρόπο συμπύκνωσης του περιβάλλοντος της δεξαμενής 
εδάφους. 

Υπέργεια δεξαμενή καυσίμων. Το σχέδιο περιλαμ¬ 
βάνει όλες τις διαστάσεις της δεξαμενής, τον τρόπο 
τοποθέτησης και τις σωληνώσεις που συνδέονται με 
τη δεξαμενή καθώς και τη διαμόρφωση του περιβάλ¬ 
λοντα χώρου. 

Τα σχεδιαγράμματα υποβάλλονται διπλωμένα σε μέ¬ 
γεθος Α4 υπογεγραμμένα από τον συντάξαντα αυτών, 
σύμφωνα με το νόμο Μηχανικό Π.Ε. ή Μηχανικό Τ.Ε., 
έχουν σημανθεί δεόντως και φέρουν υπόμνημα με τα 
στοιχεία του έργου του αιτούντος και του μελετητή 
καθώς και υπόμνημα με τις τεχνικές λεπτομέρειες της 
κατασκευής αν απαιτείται. 

8. Τεχνική έκθεση για τις ηλεκτρομηχανολογικές 
εγκαταστάσεις σε τρία (03) αντίγραφα στα οποία 
αναγράφονται στοιχεία σχετικά με τη δομή όλης της 
εγκατάστασης, οι επί μέρους εγκαταστάσεις, τα μηχα¬ 
νήματα που χρησιμοποιούνται και ο τρόπος σύνδεσης 
και λειτουργίας τους, συνταγμένη και υπογεγραμμένη 
από τον σύμφωνα με το νόμο υπεύθυνο διπλωματούχο 
μηχανολόγο μηχανικό ή υπομηχανικό ή πτυχιούχο τε¬ 
χνολογικής εκπαίδευσης αντίστοιχης ειδικότητας. 

9. Υπαγωγή στις Πρότυπες Περιβαλλοντικές Δεσμεύ¬ 
σεις σύμφωνα με τις διατάξεις της αριθμ. 46537/2013 
υπουργικής απόφασης (ΦΕΚ Β' 2036). 

10. Εγκριτική απόφαση της ΕΣΑΛ (έγκριση «ιηαεΙθΓ 
ρΐαη» ή «πρότασης χρήσεων γης και όρων δόμησης»). 



934 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


11. Ο Ειδικός Κανονισμός Λειτουργίας του Τουριστικού 
Λιμένα, όπου θα καθορίζεται το πρατήριο καυσίμων 
κατά θέση και επιφάνεια. 

Μετά την υποβολή των δικαιολογητικών για την άδεια 
ίδρυσης πρατηρίων καυσίμων λιμένα ένας Μηχανικός 
Π.Ε. ή Μηχανικός Τ.Ε. που ορίζεται από την αρμόδια 
Υπηρεσία Μεταφορών και Επικοινωνιών της οικείας Πε¬ 
ριφέρειας προβαίνει σε έλεγχο των δικαιολογητικών 
και αυτοψία εντός 20 ημερολογιακών ημερών από την 
ημερομηνία υποβολής του πλήρους φακέλου από τον 
ενδιαφερόμενο για γνωμοδότηση και σύνταξη Έκθεσης 
Αυτοψίας. Κατά την αυτοψία ελέγχεται η προτεινόμε- 
νη θέση σύμφωνα με τις διατάξεις του παρόντος και 
συμπληρώνεται ειδικό έντυπο αυτοψίας το οποίο φυ¬ 
λάσσεται στον οικείο φάκελο. 

Εφόσον πληρούνται οι όροι και οι προϋποθέσεις της 
παρούσης, χορηγείται άδεια ίδρυσης πρατήριου καυσί¬ 
μων λιμένα. Σε διαφορετική περίπτωση, αποστέλλεται 
η Τεχνική Έκθεση με τις παρατηρήσεις στον ενδιαφε¬ 
ρόμενο εντός της ανωτέρω προθεσμίας των 20 ημε¬ 
ρολογιακών ημερών. 

Η άδεια ίδρυσης είναι διάρκειας δύο (2) ετών και 
μπορεί να παραταθεί υπό τις προϋποθέσεις που ανα- 
φέρονται στη παρ. 7 του άρθρου 15 του Π.Δ. 118/2006, 
όπως ισχύει. Μετά την έκδοσή της, η άδεια ίδρυσης 
κοινοποιείται στο Φορέα Διαχείρισης και στην αρμόδια 
Λιμενική Αρχή. 

Εάν πρόκειται για «μικτό πρατήριο καυσίμων λιμένα» 
επισημαίνεται ότι απαιτούνται επιπλέον των ανωτέρω 
και τα δικαιολογητικά του άρθρου 25 του Π.Δ. 595/84, 
όπως ισχύει και τα δικαιολογητικά του άρθρου 11 της 
αριθμ. οικ. 13935/930/2014 υπουργικής απόφασης (ΦΕΚ 
Β' 674). 

ΑΡΘΡΟ 10 
Αδεια Λειτουργίας 

Για τη χορήγηση της άδειας λειτουργίας πρατηρίου 
καυσίμων λιμένα θα πρέπει να προσκομιστεί αίτηση 
του ενδιαφερομένου στην αρμόδια οικεία Περιφερει¬ 
ακή Υπηρεσία Μεταφορών και Επικοινωνιών, η οποία 
να συνοδεύεται από τα δικαιολογητικά, τα σχετικά με 
την άδεια λειτουργίας, που αναφέρονται στο άρθρο 
16 του Π.Δ. 118/2006, όπως ισχύει για την περίπτωση 
του πρατηρίου υγρών καυσίμων λιμένα, ή του άρθρου 
26 του Π.Δ. 595/1984, όπως ισχύει για τη περίπτωση 
του μικτού πρατηρίου καυσίμων λιμένα. Γ ια τη διανο¬ 
μή πεπιεσμένου Φυσικού Αερίου εκτός των ανωτέρω 
δικαιολογητικών απαιτείται η υποβολή επιπλέον και 
των δικαιολογητικών που προβλέπονται στο άρθρο 12 
της αριθμ. 13935/930/2014 υπουργικής απόφασης (ΦΕΚ 
674Β718-3-2014). 

Επιπρόσθετα των ανωτέρω και ειδικά για τους σκο¬ 
πούς της παρούσας, θα πρέπει να προσκομιστούν και 
τα εξής δικαιολογητικά: 

1. Βεβαίωση από πιστοποιημένο φορέα που παρέχει 
ανάλογη εκπαίδευση, ότι ο εκμεταλλευτής του πρατη¬ 
ρίου γνωρίζει την χρήση των μέσων πυρόσβεσης και 
των μέσων πυροπροστασίας. 

2. Υπεύθυνη δήλωση του εργοδότη - υπευθύνου της 
εγκατάστασης ότι το προσωπικό γνωρίζει τη χρήση των 
διατιθέμενων μέσων πυροπροστασίας και έχει εκπαι¬ 
δευτεί για τις ενέργειες στις οποίες πρέπει να προβεί 
σε περίπτωση έκτακτης ανάγκης. 


3. Βεβαίωση από πιστοποιημένο φορέα που παρέχει 
ανάλογη εκπαίδευση, ότι ο εκμεταλλευτής του πρατη¬ 
ρίου γνωρίζει τη χρήση του εξοπλισμού πρόληψης και 
καταπολέμησης ρύπανσης της θάλασσας. 

4. Υπεύθυνη δήλωση του εργοδότη - υπευθύνου της 
εγκατάστασης ότι το προσωπικό γνωρίζει τη χρήση του 
εξοπλισμού πρόληψης και καταπολέμησης ρύπανσης 
της θάλασσας από πετρελαιοειδή και έχει εκπαιδευτεί 
για τις ενέργειες στις οποίες πρέπει να προβεί σε πε¬ 
ρίπτωση διαρροής στη θάλασσα. 

5. Υπεύθυνη δήλωση του επιβλέποντος Μηχανικού Π.Ε. 
ή Μηχανικού Τ.Ε. ότι τηρήθηκαν οι όροι της παρούσας 
απόφασης και της άδειας ίδρυσης. 

6. Τεχνικός φάκελος κατασκευής του πρατηρίου που 
θα περιλαμβάνει κατά ελάχιστο τα εξής: 

α) Όλα τα πιστοποιητικά του εξοπλισμού των δεξα¬ 
μενών και των σωληνώσεων που χρησιμοποιήθηκαν για 
την κατασκευή του πρατηρίου καυσίμων Λιμένα. 

β) Τα ονόματα και τις προβλεπόμενες άδειες των τε¬ 
χνιτών για τις εργασίες που εκτέλεσαν σύμφωνα με τις 
κείμενες διατάξεις. 

γ) Σύμβαση με αδειοδοτημένο φορέα διαχείρισης απο¬ 
βλήτων σύμφωνα με τις κείμενες διατάξεις. 

δ) Ογκομετρικοί πίνακες των δεξαμενών του πρατη¬ 
ρίου για το σύστημα εισροών-εκροών σύμφωνα με τις 
κείμενες διατάξεις. 

ε) Αντίγραφα των ραδιογραφικών ελέγχων των δε¬ 
ξαμενών. 

στ) Υπεύθυνη δήλωση του εγκαταστάτη του συστήμα¬ 
τος εισροών-εκροών που προβλέπεται στην απόφαση 
Φ2-1617/10, όπως ισχύει. 

ζ) Υπεύθυνη δήλωση του Μηχανικού Π.Ε. ή Μηχανικού 
Τ.Ε. για το σύστημα εισροών-εκροών που προβλέπεται 
στην απόφαση Φ2-1617/10, όπως ισχύει. 

Η άδεια λειτουργίας είναι αόριστης χρονικής ισχύος. 

Σε περίπτωση που ένα πρατήριο καυσίμων λιμένα, 
το οποίο έχει τύχει αδείας ιδρύσεως χωρίς να έχει 
εφοδιαστεί με άδεια λειτουργίας, μεταβιβάζεται ή εκ¬ 
μισθώνεται ή με οποιοδήποτε άλλο τρόπο παραχωρεί- 
ται η εκμετάλλευσή του σε άλλο πρόσωπο (φυσικό ή 
νομικό), τότε η άδεια λειτουργίας χορηγείται στο νέο 
πρόσωπο αφού υποβληθεί αίτησή του, με την οποία 
συνυποβάλλονται εκτός από τα ανωτέρω αναφερόμενα 
δικαιολογητικά και τα εξής συμπληρωματικά: 

α) Γραμμάτιο κατάθεσης στην αρμόδια οικονομική 
υπηρεσία ή ηλεκτρονικό παράβολο ποσού τριάντα ευρώ 
(30 €). 

β) Υπεύθυνη δήλωση του αιτούντα, που συντάσ- 
σεται σύμφωνα με τις διατάξεις του άρθρου 8 του 
Ν. 1599/1986, ότι: 

ί. δεν καταδικάστηκε κατά την τελευταία οκταετία 
για νοθεία καυσίμων, 

ϋ. δεν καταδικάστηκε αμετάκλητα για ανυποταξία ή 
λιποταξία (άρθρο 53 του Ν. 3421/2005 Α' 312), 

ίϋ. έχει το νόμιμο δικαίωμα χρήσης και εκμετάλλευσης 
του πρατηρίου καυσίμων λιμένα. 

Μετά την υποβολή των παραπάνω δικαιολογητικών 
χορηγείται, χωρίς άλλη διαδικασία, η άδεια λειτουργίας 
του πρατηρίου καυσίμων λιμένα, η οποία είναι αόριστης 
χρονικής ισχύος. 

Σε περίπτωση κατά την οποία, κατά τη διάρκεια 
ισχύος της αδείας ιδρύσεως, προβλέπονται αλλαγές 
σε σχέση με τα αρχικώς εγκριθέντα σχεδιαγράμματα 

ή μετά τη χορήγηση της αδείας λειτουργίας απαιτείται 
μεταβολή κάποιων εκ των στοιχείων της εγκατάστασης 
του πρατηρίου ή επέκταση με εγκαταστάσεις προβλε- 
πόμενες από τις διατάξεις της παρούσας, πρέπει πριν 
την υλοποίησή τους να υποβληθούν για έγκριση στην 
αρμόδια οικεία περιφερειακή υπηρεσία Μεταφορών - 
Επικοινωνιών, με αίτηση του ενδιαφερομένου τα νέα 
προβλεπόμενα, κατά περίπτωση, σχεδιαγράμματα και 
η τεχνική έκθεση των αιτούμενων μεταβολών. Μετά την 
υλοποίηση των εγκριθεισών εγκαταστάσεων χορηγείται 
νέα ενιαία άδεια λειτουργίας, η οποία συμπεριλαμβάνει 
το σύνολο των νομίμων εγκαταστάσεων του πρατηρίου 
καυσίμων λιμένα. 

Η χορηγούμενη άδεια λειτουργίας πρατηρίου καυσί¬ 
μων λιμένα δεν δημιουργεί κανένα δικαίωμα υπέρ του 
προσώπου στο οποίο χορηγήθηκε, ή υπέρ τρίτου, ούτε 
για το πρατήριο και μπορεί, εφόσον διαπιστωθεί οποτε¬ 
δήποτε ότι σταμάτησαν να υπάρχουν οι προϋποθέσεις, 
κάτω από τις οποίες χορηγήθηκε, να αφαιρεθεί προσω¬ 
ρινά ή οριστικά, με αιτιολογημένη ειδική απόφαση της 
αρχής, η οποία την χορήγησε. 


ΑΡΘΡΟ 11 

Επιθεωρήσεις πρατηρίου καυσίμων λιμένα 

Επιθεωρήσεις του πρατηρίου καυσίμων λιμένα μπο¬ 
ρούν να λαμβάνουν χώρα οποτεδήποτε κρίνεται αυτό 
σκόπιμο από την Αδειοδοτούσα Αρχή και την οικεία 
Πολεοδομική και Πυροσβεστική Υπηρεσία, προκειμένου 
να διαπιστωθεί η καλή και σύμφωνα με τα ανωτέρω 
καθοριζόμενα λειτουργία του. 

ΑΡΘΡΟ 12 
Έναρξη Ισχύος 

Η ισχύς της παρούσας απόφασης αρχίζει από την 
ημερομηνία δημοσίευσής της στην Εφημερίδα της Κυ- 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιανουάριου 2015 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΥΠΟΔΟΜΩΝ, 

ΜΕΤΑΦΟΡΩΝ ΚΑΙ ΔΙΚΤΥΩΝ ΝΑΥΤΙΛΙΑΣ ΚΑΙ ΑΙΓΑΙΟΥ 

ΜΙΧΑΗΛ ΠΑΠΑΔΟΠΟΥΛΟΣ ΜΙΛΤΙΑΔΗΣ ΒΑΡΒΙΤΣΙΩΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοή ΡνΡ/ΟΡ; 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί·^) 


Ηλεκτρονική Διεύθυνση: ήίίρ://νννννν.β1.9Γ - β-(Π3ΪΙ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 














































































